Nr. L 183/36 De Europæiske Fællesskabers Tidende 3. 7. 92 KOMMISSIONENS BESLUTNING af 18. december 1991 om et støtteprojekt til fordel for virksomheden Textilwerke Deggendorf GmbH (Kun den tyske udgave er autentisk) (92/330/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger i overensstemmelse med nævnte artikel 93, og ud fra følgende betragtninger : Tysklands Faste Repræsentation anmeldte den 25. februar 1991 i henhold til EØF-Traktatens artikel 93, stk. 3, et støtteprojekt til fordel for virksomheden Textilwerke Deggendorf GmbH. Denne virksomheds hovedaktivitet ligger i sektoren for syntetiske fibre, der er omfattet af EF-rammebestemmelserne for denne sektor, ifølge hvilke ethvert støtteprojekt inden for denne sektor skal anmeldes på forhånd. Støtten skal finansieres gennem Bayerisches regionales Férderprogramm, som Kommissionen har godkendt ved skrivelse af 21. december 1988. Der blev ved skrivelse af 14. marts 1991 fremsendt supplerende spørgsmål til de tyske myndigheder for at få en karakteristik af den planlagte investering. Kommis- sionen modtog deres svar den 8. maj 1991. Kommissionen har ved skrivelse af 27. juni 1991 under- rettet den tyske regering om sin beslutning om at indlede proceduren i artikel 93, stk. 2, med hensyn til den pågæl- dende støtte og har opfordret den tyske regering til at fremsætte sine bemærkninger hertil. Interesserede tredjeparter har kunnet få kendskab til Kommissionens beslutning efter dens offentliggørelse i De Europæiske Fællesskabers Tidende('). () EFT nr. C 207 af 8. 8. 1991, s. 6. Støtten vedrører investeringer, som skal gennemføres i virksomheden Pietsch, hvis kapital Textilwerke Deggen- dorf GmbH har overtaget for 1 DM, idet Pietsch var truet af lukning i 1989. Pietsch, der udelukkende  har specialiseret sig i produktion af tekstilgardiner, er af sin nye ejer blevet underkastet en genopretnings- og moderniseringsplan, som delstaten Bayern forventes at støtte finansielt. De investeringer på 11,95 mio. DM, der kan støttes, vil betyde, at de 134 arbejdspladser, der nu findes i Pietsch, bevares, og at der i samme virksomhed oprettes 15 nye arbejdspladser. Omstrukturerings- og moderniseringsplanen, der blev iværksat i juli 1989, da aktiverne blev overtaget, strækker sig over tre år og omfatter investeringer på 11,95 mio. DM, heraf 2 mio. DM til anlægsinvesteringer og 4 mio. DM til køb af specialfremstillede maskiner til gardinpro- duktion. Det er planen, at Deggendorf fra Bayerns økonomimini- sterium får to lån med subsidieret rentesats (4,5 %), der finansieres over delstatens regionalprogram, og som tilba- gebetales efter en afdragsfri periode på tre år. Det første lån på 2,8 mio. DM har en løbetid på 15 år og det andet på 3 mio. DM en løbetid på otte år. Nettosubventionsækvivalenten for rentegodtgørelsen an- drager 3,46 % for det første lån og 2,77 % for det andet. De offentlige lån skal således finansiere 48,53 % af inves- teringen, som afsluttes i juli 1992. På grundlag af de oplysninger, som Kommissionen rådede over, har den ud fra et konkurrencepolitisk synspunkt undersøgt følgerne af de finansielle og regn- skabsmæssige forbindelser mellem Deggendorf og Pietsch. Kommissionen har herefter ikke kunnet afgøre, om der kan foretages en klar sondring mellem produktionen af syntetiske fibre og den nye investering. Den har derimod fundet, at den pågældende støtte indirekte kunne gavne Deggendorf, der fremstiller produkter, hvortil der i prin- cippet ikke kan ydes støtte i henhold til EF-rammebe- stemmelserne for syntetiske fibre.